 Basil Wilaya ya Kibaha mkoani Pwani imesema, haitaki mfugaji mpya ila watu wanaweza kwenda kuuza mifugo.Mkuu wa Wilaya hiyo, Asumpta Mshama amesema, wafugaji waliopo sasa wilayani humo wanafuga kuliko uwezo wa eneo hivyo hakuna fursa kwa wafugaji wapya.“Hatutaki na wala hatuhitaji mtu kuja kufugia hapa, tulionao wametuzidi kwa hiyo hakuna fursa ya mfugaji mpya kuja kufuga hapa kwa sababu eneo hamna ila fursa ya kuleta wanyama wako kuuza ipo” amesema ofisini kwake mjini Kibaha.Ameyasema hayo wakati akizungumza na timu ya wafanyakazi wa Kampuni ya Magazeti ya Serikali (TSN) ikiwa ni sehemu ya maandalizi ya Maonesho ya Viwanda Mkoa wa Pwani 2019 na Kongamano la Fursa za Biashara na Uwekezaji mkoani humo.“Kwa hiyo siwezi kusema tunakaribisha watu kufuga hapa, sana sana tunakukaribisha kuuza maana kiwanda tutafungua mwezi wa kumi kinachinja ng’ombe 1,000 na mbuzi 3,000. Kwa hiyo kitendo cha kuwa na hiki kiwanda tunaamini watu watakuja kuuza” amesema.